Okawix:Okawix-doc.item9/pms

Ël boton Trové na paròla an sta pàgina-sì : a përmët a l'utent ëd trové j'ocorense ëd na data stringa ëd caràter andrinta a la pàgina ch'a l'é al moment ësmonùa ant ël quàder prinsipal. Quand ch'a sgnaca su col boton, as deurb na cita casela ëd diàlogh Trové. Ch'a buta ant ël camp ëd test qualsëssìa stringa ëd caràter dont a vorërìa trové j'ocorense, s'a-i na j'é.

Ch'a selession-a la casela Match case s'a veul che l'arserca a sia sensìbil a le majùscole, dësnò ch'a la desselession-a (se st'opsion a l'é selessionà e chiel a sërca j'ocorense dla paròla "stat", antlora j'ocorense dla paròla "Stat" a saran pa trovà, përchè a rispeto pa ij caràter majùscoj, da già che "Stat" a ancamin-a con na majùscola, al contrari dë "stat").

Ch'a selession-a la casela Wrap s'a veul che l'arserca a continua an sima dla pàgina na vira ch'a l'é rivà a la fin (dësnò ch'a la desselession-a).

A peul ëdcò amposté la diression ëd l'arserca: inissi-fin se Giù a l'é selessionà, fin-inissi se Su a l'é selessionà.

Peui ch'a sgnaca Treuva për ancaminé l'arserca. S'a-i na j'é, la prima ocorensa dla stringa ëd caràter a l'é iluminà an bleu. Ch'a sgnaca torna për trové la sconda ocorensa, s'a-i na j'é, peui torna për trové la tersa ocorensa, ... Se gnun-e ocorense, o gnun'àutra, a son trovà ant la pàgina, a vëddrà ël mëssagi "Ël test ch'a l'ha anserì as treuva pa" (gavà che la casela Wrap a sia selessionà).

Ch'a sgnaca Scancelé për saré la cita casela ëd diàlogh Trové.